|  |  |  |  |  |
| --- | --- | --- | --- | --- |
| Pasvalio rajono savivaldybės  tarybai |  | 2022-02-09 | Nr. | SD - 19 |
|  | | |

|  |
| --- |
| **dėl 2021 metų veiklos** |

**1. BENDROS ŽINIOS APIE TARNYBĄ**

1.1. Pasvalio rajono savivaldybės Priešgaisrinė tarnyba, Joniškėlio g. 12, LT-39115 Pasvalys, tel. (8 451) 34 371, [spt@pasvalys.lt](mailto:spt@pasvalys.lt).:

1.1.1. Daujėnų ugniagesių komanda, Ugniagesių g. 5, LT-39205, Daujėnų mstl., Pasvalio r., sav. tel. (8 451) 48 175. Mob. tel. 8 684 12 114. El. paštas daujenugaisrine@gmail.com,

1.1.2. Krinčino ugniagesių komanda, Pasvalio g. 10, LT-39460, Krinčino mstl., Pasvalio r., sav. tel. (8 451) 44 101. Mob. tel. 8 683 77 985. El. paštas krincinasuk@gmail.com,

1.1.3. Joniškėlio ugniagesių komanda, Vilniaus g. 16, LT-39307, Joniškėlis, Pasvalio r., sav., tel. (8 451) 38 201. Mob. tel. 8 684 17 894. El. paštas joniskeliouk@gmail.com,

1.1.4. Pušaloto ugniagesių komanda, Joniškėlio g. 16B, LT-39257, Pušaloto mstl., Pasvalio r., sav., tel. (8 451) 46 601. Mob. tel. 8 673 87 884. El. paštas pusalotouk@gmail.com,

1.1.5. Saločių ugniagesių komanda, Kęstučio g. 1, LT-39423, Saločių mstl., Pasvalio r., sav., tel. (8 451) 40 546. Mob. tel. 8 683 77 585. El. paštas salociuuk@gmail.com,

1.1.6. Vaškų ugniagesių komanda, Kultūros g. 2, LT-39373, Vaškų mstl., Pasvalio r., sav., tel. (8 451) 41 100. Mob. tel. 8 684 12 905. El. paštas ukvasku4@gmail.com.

Pasvalio rajono savivaldybės Priešgaisrinei tarnybai vadovauja vadovas Saulius Matickas.

Pasvalio rajono savivaldybės Priešgaisrinėje tarnyboje yra patvirtinti 58 etatai, t. y.   
25 ugniagesiai gelbėtojai, 24 ugniagesiai gelbėtojai-vairuotojai, 6 ugniagesiai gelbėtojai-   
vyr. vairuotojai, 1 vadovas, 1 vyr. buhalterė, 1 vyr. specialistė.

Darbuotojų skaičius atitinka darbuotojų skaičių, nustatytą pagal valstybinėms funkcijoms atlikti lėšų apskaičiavimo metodikoje pateiktus reikalavimus darbuotojų skaičiui nustatyti.

Tarnyba yra išlaikiusi didelę darbo patirtį turinčių darbuotojų branduolį. Darbuotojų kaita per 2021 metus buvo nedidelė, pasikeitė tik du ugniagesiai-gelbėtojai ir vyr. buhalterė. Priešgaisrinėje tarnyboje darbuotojų amžiaus vidurkis yra 51 metai. Iki 30 metų amžiaus dirba 3 darbuotojai, t. y. 5 proc., 31–40 metų amžiaus darbuotojų dirba 4, t. y. 7 proc., 41–50 metų amžiaus darbuotojų dirba 24, t. y. 41 proc., 51–60 metų amžiaus darbuotojų dirba 11, t. y. 19 proc., daugiau kaip 60 metų amžiaus dirba 16 darbuotojų, t. y. 28 proc. Didelę darbo patirtį turinčių darbuotojų branduolys bei tinkamai organizuotas personalo mokymas ir kvalifikacijos kėlimas leidžia tinkamai ir kokybiškai suteikti pagalbą visuomenei.

2021 metais 4 ugniagesiai gelbėtojai kėlė kvalifikaciją ugniagesių gelbėtojų mokykloje. Tobulinant darbuotojų kvalifikaciją, vyksta ugniagesių komandose mokymai ištisus metus, o du kartus per metus vyksta kvalifikacinių normatyvų vykdymo patikrinimai darbo vietose, kad kuo efektyviau užtikrintume visuomenės, materialaus turto ir aplinkos apsaugą ekstremalių situacijų atvejais, gesinant gaisrus, gelbėjant žmones ir jų turtą gaisro vietose, vykdant pirminius gelbėjimo darbus avarijų, stichinių nelaimių atvejais. 2021 metų kvalifikacinių normatyvų vykdymo patikrinimams įtakos turėjo mūsų respublikoje įvestas karantinas.

**2. TARNYBOS VEIKLA IR REZULTATAI**

Pagrindiniai Priešgaisrinės tarnybos tikslai – išsaugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio.

2021 metais gaisrų gesinimui ir gelbėjimo darbams atlikti, savivaldybės Priešgaisrinės tarnybos deleguotoms funkcijoms vykdyti skirta 728500 eurų, rajono savivaldybė skyrė 48800 eurų. Tačiau deramai atlikti visas skirtas funkcijas šių lėšų nepakanka. Deleguotoms funkcijoms atlikti skiriamos lėšos yra per mažos. Negauname net tiek lėšų, kiek paskaičiuota pagal Valstybinėms (valstybės perduotoms savivaldybėms) funkcijoms atlikti apskaičiavimo metodiką. Pagal šitokį finansavimą neįmanoma atnaujinti nuolat eksploatuojamos senstančios priešgaisrinės technikos bei užtikrinti ugniagesių komandų ugniagesių budėjimo sudėties. Gesinant gaisrus ir atliekant gelbėjimo darbus, labai svarbu, kad gaisriniai automobiliai ir įranga dirbtų patikimai, būtų saugi, todėl stengiamės pagal galimybę išlaikyti tvarkingą techniką. Taip pat svarbu, kad budinčių ugniagesių-gelbėtojų skaičius atitiktų keliamus reikalavimus. O tai pasiekti neįmanoma su esamu ugniagesių-gelbėtojų skaičiumi. 2021 metaus 34 kartus į gaisrus ir gelbėjimo darbus vyko tik vienas vairuotojas: Daujėnų UK – 7, Joniškėlio UK – 5, Krinčino UK – 5, Pušaloto UK – 7, Saločių UK – 6 ir Vaškų UK – 4 kartus. O kad to nebūtų, papildomai reikia dar 3 ugniagesių-gelbėtojų darbuotojų.

**Pasvalio rajono savivaldybės Priešgaisrinės tarnybos priešgaisrinių gelbėjimo pajėgų**

**vertinimas priešgaisrinės saugos užtikrinimo standarto atitikimui 2021 m.:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Pasvalio r. sav.** | Teritorija, km² | Gyventojų skaičius | Gyventojų skaičius 1 km² | Viena AC- ne mažiau kaip 250 km² | Viena AC- ne mažiau kaip 7 tūkstančiams gyventojų | Pagal standartą turėtų būti | Šiuo metu esamas AC skaičius | Pagal standartą AC rezervas ne didesnis kaip 30 % | Šiuo metu esamas AC rezervas |
| 1289 | 22816 | 17,7 | 5 | 4 | 5 | 6 | 1 | 3 |

**Turimų gaisrinių automobilių parkas**:

1. MB1313 – 1973 m.

2. Gaz 66 – 1978 m.

3. Kamaz 4310 – 1988 m.

4. Magirus Deutz 120 – 1975 m.

5. Iveco 75-16 – 1986 m.

6. Gaz 3309 – 2002 m.

7. Magirus Deutz 170 – 1971 m.

8. Volvo F613 – 1983 m.

9. Kamaz 431105 – 1988 m.

Gaisrinių autocisternų metų vidurkis – 38 metai.

Pasvalio rajono savivaldybės Priešgaisrinės tarnybos ugniagesių komandų tinklas apima visą rajono teritoriją. Kartais tenka išvažiuoti į gaisrus ir į kaimyninius rajonus. 2 kartus per patikriname priešgaisrinių vandens šaltinių būklę ir privažiavimus prie priešgaisrinių vandens šaltinių ir apie jų būklę informuojame Pasvalio priešgaisrinę gelbėjimo tarnybą.

**Ugniagesių komandų priešgaisrinių pajėgų išvykimai 2021 metais**

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Ugniagesių komanda** | **Iš viso išvykimų**  **per 2021 m.** | **Į gaisrus** | **Į gelbėjimo**  **darbus** | **Kiti** | **Pratybos** |
| 1. | Daujėnų ugniagesių komanda | 42 | 23 | 4 | 2 | 13 |
| 2. | Joniškėlio ugniagesių komanda | 60 | 21 | 11 | 13 | 15 |
| 3. | Krinčino ugniagesių komanda | 76 | 44 | 14 | 9 | 9 |
| 4. | Pušaloto ugniagesių komanda | 65 | 35 | 8 | 11 | 11 |
| 5. | Saločių ugniagesių komanda | 38 | 22 | 7 | 7 | 2 |
| 6. | Vaškų ugniagesių komanda | 41 | 16 | 9 | 6 | 10 |

Į kitus rajonus gesinti gaisrų ar į gelbėjimo darbus vyko Vaškų UK – 5 kartus, Joniškėlio UK – 4 kartus, Pušaloto UK – 8 kartus, Krinčino UK – 2 kartus, Daujėnų UK – 2 kartus, Saločių UK – 3 kartus.

2021 metais Pasvalio rajone kilo 93 gaisrai. Kaimo teritorijoje kilo 78 ir Pasvalio miesto teritorijoje 15 gaisrų. Lyginant su 2020 metais, bendras gaisrų skaičius sumažėjo 8 (101 → 93).

**Gaisrai:**

* gyvenamojo sektoriaus pastatuose ir patalpose – 36 iš jų 24 gaisrai gyvenamuosiuose namuose ir 12 kartų degė ūkiniai pastatai;
* atvirose teritorijose – 16 gaisrų, iš jų 9 kartų degė pievos, 7 kartus ražienos;
* žemės ūkio objektuose – 2;
* žemės ūkio technika (kombainai) – 5;
* šiaudų ir šieno rulonai – 5;
* šiukšlių konteineriuose ir sąvartynuose – 15;
* visuomeninės ir gamybinės paskirties objektuose – 2;
* nenaudojamuose statiniuose – 3.
* prekybos įmones ir sandėliuose – 0;
* autotransportas degė – 6:
* kiti atvejai – 3.

Gaisrai gyvenamajame sektoriuje dažniausiai kilo dėl socialinių ir sunkių ekonominių kaimo problemų: neremontuojamos krosnys, pasenusios elektros instaliacijos. Gaisrų atvirose teritorijose ypač padaugėja sausringu laikotarpiu. Šių gaisrų kilimo pagrindinės priežastys: žmonių neatsargus elgesys su ugnimi, abejingumas, nesirūpinimas savo saugia aplinka.

|  |  |  |
| --- | --- | --- |
| **Gaisrų priežastys** | **2020 m.** | **2021 m.** |
| Žolės, ražienų deginimai  Neatsargus elgesys su ugnimi  Vaikų žaidimas su ugnimi  Krosnių, židinių ir dūmtraukių įrengimo ir eksploatavimo taisyklių pažeidimai  Elektros įrangos įrengimo ir eksploatavimo taisyklių pažeidimai  Gamybinių įrenginių gedimai, technologinio proceso pažeidimai  Priešgaisrinės saugos taisyklių pažeidimai atliekant ugnies, suvirinimo darbus  Neatsargus rūkymas  Automobilių gedimai  Žaibo iškrova  Kitos priežastys  Pašalinis ugnies šaltinis | 0  17  2  22  10  3  1  2  6  0  27  11 | 0  22  1  22  3  4  3  0  5  1  24  8 |

2020 m. žuvo 1 žmogus, 2021 m. taip pat žuvo vienas žmogus. 2020 m. traumuotų gaisruose žmonių nebuvo, 2021 m. – 2 žmonės.

Atlikti gelbėjimo darbai – 53, kiti darbai – 48, pratybos – 60.

Iš viso per 2021 m. buvo išvažiuota į incidento vietas 322 kartus, kadangi į vieną incidentą vyksta dviejų ar net trijų ugniagesių komandų gaisriniai automobiliai.

Saločių seniūnijoje kilo 14 gaisrų, Pasvalio miesto sen. – 15, Pasvalio apylinkių seniūnijoje kilo 19 gaisrų, Krinčino seniūnijoje – 8, Joniškėlio apylinkių seniūnijoje – 4, Joniškėlio miestelio sen. – 3, Pumpėnų seniūnijoje – 9 gaisrų, Vaškų sen. – 6, Daujėnų sen. – 5, Namišių sen. – 2, Pušaloto sen. – 8 gaisrų.

Iš visų 93 gaisrų 10 kilo apie 14–15 val., 9 gaisrų kilo 17–18 val., 8 gaisrai kilo 20–21 val., kiti gaisrai kilo įvairiu paros metu, bet nei vienas gaisras nekilo 7–8 val.

Savanoriai ugniagesiai padėjo gesinti 11 gaisrų, dalyvavo mokomosiose pratybose. Pagal poreikį laistėme miesto stadiono veją. Visas numatytas akcijas dėl paskelbto karantino atšaukėme. Ugniagesių gelbėtojų pastangomis buvo tvarkomos komandų patalpos. Saločių UK buvo išdažytas garažas, Vaškų UK buvo atnaujintos buitinės patalpos. Virtuvėje buvo pakeistos sienų plytelės, visų buitinių patalpų langų žaliuzės. Visos ugniagesių komandos prižiūrėjo priešgaisrinę techniką, nes turimi gaisriniai automobiliai reikalauja nuolatinės, padidintos priežiūros.

Teikiame informaciją rajono gyventojams priešgaisrinės saugos klausimais, kaimo mokyklų mokinius supažindiname su gaisrine technika bei darbo specifika, mokinius supažindiname su gaisrų keliamais pavojais.

Kiekvienas gyventojas gali pasikonsultuoti ugniagesių komandose su darbuotojais dėl priešgaisrinės saugos pagrindinių reikalavimų laikymosi ir nesilaikymo galimų pasekmių. O karantino metu – telefonu.

Vadovas Saulius Matickas